**ПРАВИЛНИК**

**ЗА**

**РАБОТА НА ОБЩЕСТВЕН СЪВЕТ**

**ЗА**

**НАБЛЮДЕНИЕ И КОНТРОЛ**

Приет с Решение №....., от Учредителен Протокол от ........2014 г. на Общински съвет за създаване на Обществен съвет за наблюдение и контрол

Настоящият документ е изготвен в изпълнение на Договор за услуга №08-00-194 / 10.04.2014 г. за изпълнение на „Дейности №№ 3, 4 и 5: Анализ и оценка на стратегическите документи на база събрана статистическа и социологическа информация; Изготвяне на проекти на стратегически документи, Механизъм за наблюдение и контрол, Правилник за работа на Обществен съвет; Обучение“ по проект: „Формулиране и въвеждане на механизми за мониторинг и контрол при формиране и реализация на общински политики в община Якоруда“ в изпълнение на Договор за предоставяне на БФП № 13-13-6/25.11.2013г между община Якоруда и ОП „Административен капацитет”, съфинансирана от ЕС чрез Европейския социален фонд, Дейност №4: Изготвяне на проекти за стратегически документи, Механизъм за наблюдение и контрол, Правилник за работа на Обществен съвет, Задача №5: Изготвяне на механизъм за наблюдение и контрол, правила за обществено обсъждане, състав и функции на Обществен съвет за наблюдение и контрол.

Настоящият Правилник е разработен съгласно изискванията на Законът за регионално развитие, Правилника по прилагането му, Законът за местната администрация и местното самоуправление и други релевантни законови и подзаконови нормативни актове.

**ОБЩИ ПОЛОЖЕНИЯ**

Чл.1. Настоящият правилник урежда статута, състава, функциите и правилата за работа на Обществения съвет за наблюдение и контрол в община Якоруда.

Чл.2. Съветът се създава с цел да се формира организационната надстройка за постигане на целите на партньорското сътрудничество между община Якоруда и местните общности

Чл.3. Съветът организира и осъществява своята дейност в съответствие с действащото българско и европейско законодателство, българските и европейските стратегически програмни и планови документи.

**СТАТУТ И СЪСТАВ**

Чл. 4. Обществен съвет за наблюдение и контрол е постоянно действащ консултативен и мониторингов орган към кмета на община Якоруда с функции по разработване мониторинг на общински политики и проекти, финансирани с безвъзмездни финансови помощи от Европейския съюз и от международни програми и проекти.

Чл. 5. Общественият съвет за наблюдение и контрол е орган, в който участие вземат местни лидери (експерти / предаставители на бизнес структури / представители на структурите на гражданското общество/ представители на държавни институции) с експертиза в конкретните области на политика:

* Икономика и общинска собственост
* Местни данъци и такси
* Регионално (местно) развитие
* Териториално устройство
* Благоустройство, инфраструктура и транспорт
* Образование
* Здравеопазване и социални дейности
* Околна среда и води (екология)
* Гражданско състояние
* Аграрна политика
* Култура, спорт, туризъм
* Обществен ред
* Други

Чл. 6. Съветът е с постоянна численост от 21 души.

**ФУНКЦИИ НА СЪВЕТА**

Чл. 7. Обществения съвет изпълнява изпълнителни и мониторингови функции, отнасящи се до:

/1/ участие в подготовката и провеждането на публичните мероприятия за обществено обсъждане и консултиране на разработените общински стратегии, програми, концепции и планове за развитие;

/2/ подготовка на проектно предложение за финансиране на всеки конкретен проект, включваща:

а) събиране, обработване и подаване на специализирана информация;

б) даване на становище и предложения по изготвените проектни предложения;

/3/ организиране и провеждане на мероприятия в обществена полза, свързани с разработването и управлението на проекти;

/4/ осъществяване на мониторинг на общински политики и изпълнявани проекти в съответния сектор.

**ПРАВИЛА ЗА РАБОТА**

Чл. 8. Общественият съвет се събира всяка година в периода между 15 – 20 март, след като е извършено обобщаването на Матриците на индикаторите по секторни политики (виж Механизъм за наблюдение и контрол в община Якоруда).

Чл. 9. Общественият съвет има правото да свиква събрание извън посоченитя срок в чл. 8 при съществени промени на икономическите и социалните условия в общината, в съответствие с актуализирания документ за изпълнение на областната стратегия за развитие, в резултат на промени в свързаното национално законодателство или в законодателството на ЕС и други.

Чл. 10. В случаите по ал. 7 Съветът се свиква по инициатива на кмета на община Якоруда.

Настоящият Правилник за работа на обществен съвет за наблюдение и контрол е приет с Решение ....../.....2014 година на Общинския съвет на Община Якоруда.